open-index/open-wikipedia-markdown huggingface dataset:
Minna Huotilainen

**Minna Huotilainen** (s. 12. syyskuuta 1968) on suomalainen professori ja aivotutkija.

Huotilainen on koulutukseltaan diplomi-insinööri, tekniikan tohtori ja kognitiotieteen dosentti, jonka tutkimus on keskittynyt oppimisen neuropsykologiaan ja -fysiologiaan, lähinnä kognitiivisen neurotieteen menetelmin. Hän on toiminut vuoden 2018 alusta Helsingin yliopiston kasvatustieteen professorina. Hänen mukaansa aivojen muovautumisesta on saatu viime vuosikymmeninä paljon uutta tietoa, joiden perusteella aivot muovautuvat paljonkin: siinä missä ennen ajateltiin että joku ei osaa soittaa, koska hän ei ole musikaalinen, nyt tiedetään että opettelemalla voi oppia hyväksi soittajaksi. Hänet tunnetaankin ahkerana tieteen popularisoijana. Huotilainen on julkaissut paljon tutkimusartikkeleita, joihin on viitattu useasti toisissa tutkimusartikkeleissa.

Huotilainen on väitellyt vuonna 1997 Teknillisessä korkeakoulussa kuulomuistin kuvantamisesta aivotutkimuksessa.

## Julkaisut
*  – Väitöskirja, Teknillinen korkeakoulu
* 
* 
* 
* 
* 
* 
* 
* 

## Palkinnot ja kunnianosoitukset
* Sokrates-palkinto (Skepsis), 2016
* J. V. Snellman -palkinto (Helsingin yliopiston tiedonjulkistamispalkinto), 2017
* Hyvän tiedon omena -palkinto, Suomen terveystoimittajat ry, 2019
* Vuoden vaikuttaja-Eeva, Eeva-lehti, 2019
* Vuoden koulutusvaikuttaja 2019, OAJ ry, 2020
* Helsingin kaupungin tiedepalkinto, 2025

## Lähteet

## Aiheesta muualla
* Minna Huotilaisen Google Scholar -profiili  (scholar.google.com).
* Minna Huotilainen Helsingin yliopiston Researchportal-sivulla.
* Aivosi tietävät enemmän kuin sinä. Yle.
* Uusi tutkimus pani suomalais­professorit järjestykseen julkaisujensa perusteella. Marjukka Liiten, Helsingin Sanomat. 22.4.2019.
* Minna Huotilainen Twitterissä.
Chanteur de charme

**Chanteur de charme** on Gérard Lenormanin esittämä kappale, joka edusti Ranskaa vuoden 1988 Eurovision laulukilpailussa Irlannin Dublinissa.

Kappale sijoittui Euroviisuissa kymmenenneksi 64 pisteellä.

## Lähteet
Ángel Garrido

**Ángel Garrido García** (s. 7. huhtikuuta 1964 Madrid) on espanjalainen poliitikko. Garrido oli Madridin aluejohtaja 2018–2019.

Garrido työskenteli logistiikka-alalla ennen kuin siirtyi Pinton kunnanvaltuustoon vuonna 1995. Hän oli Madridin kaupunginvaltuutettu 1999–2015 ja on ollut Madridin itsehallintoalueen lakiasäätävän kokouksen (*Asemblea de Madrid*) edustaja vuodesta 2015 alkaen.

Garrido opiskeli Madridin teknillisessä yliopistossa. Hän on koulutukseltaan vuori-insinööri. 

Garrido erosi Kansanpuolueesta ja liittyi Ciudadanosiin huhtikuussa 2019.

## Lähteet
Mambo Nassau

**Mambo Nassau** on ranskalaisen laulajan Lizzy Mercier Descloux’n toinen studioalbumi. Albumin julkaisi ZE Records vuonna 1981 ja se nauhoitettiin neljässä eri studiossa: Chief Worm Studiossa Massachusettsissa, Compass Point Studiossa Nassaussa Bahamalla, Continental Studiosissa Pariisissa ja South Factory Studiossa.

## Kappaleet

## Arvostelut
*AllMusic: 

## Lähteet
Il était temps

**Il était temps** on Virginie Pouchainin esittämä kappale, joka edusti Ranskaa vuoden 2006 Eurovision laulukilpailussa Kreikan Ateenassa. 

Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 24 maan joukosta sijalle 22. 5 pisteellä.

## Lähteet
Feelia

**Feelia Oy** on suomalainen elintarvikealan yritys, joka on perustettu vuonna 2007. Yrityksen toimitusjohtajana toimii Jukka Ojala. Feelia valmistaa ja myy valmiita sekä puolivalmiita ruokia mm. ruoka-alan yrityksille, foodservice-asiakkaille ja tapahtumiin. Yrityksen kotipaikka on Pyhäntä. Yrityksen liikevaihto vuonna 2020 oli 14,4 miljoonaa euroa, ja kasvoi 12,1 prosenttia. Yrityksen toiminta perustuu autoklaavitekniikan käyttöön elintarviketeollisuudessa, mikä mahdollistaa tuotteille pitkän säilyvyyden ilman lisättyjä säilöntäaineita. Noin 80 prosenttia Feelian tuotteissa käytettävistä raaka-aineista on kotimaisia.

## Historia

* 2007: Feelia perustetaan. Yrityksessä työskentelee kaksi osa-aikaista ja yksi kokoaikainen työntekijä. Toimintaa rahoittavat omistajat, Real Snacks Oy ja Pyhännän kunta. Ensimmäinen tuote, joka autoklaavilla valmistetaan on kypsennetyt riisit ja viljan jyvät leipomoiden raaka-aineiksi.
* 2012: Feelia keittokonsentraatit saavat patentin autoklaavi-valmistusmenetelmälleen.
* 2013: Uusi oma ruokatehdas valmistuu Pyhännälle. 
* 2014: Kaupoille ja kahviloille räätälöity valmiskeitto konsepti Take-a-Soup lanseerataan Gastro-messuilla Helsingissä.
* 2017: Ruokatehtaan laajennus otetaan käyttöön. Vienti aloitetaan Ruotsiin sekä muihin Pohjoismaihin.
* 2018: Nopeasti kasvava yritys tarvitsee nopeasti lisää tilaa, ja uusi elintarviketehdas valmistuu 2018.
* 2019: Feeliasta tulee osa Fodelia-konsernia, joka listautuu Helsingin pörssin First North -markkinapaikalle marraskuussa vuonna 2019.
* 2020: Yritys saa tukea Euroopan aluekehitysrahastosta ruokatehtaan rakentamiseen.
* 2021: Feelia alkaa tehdä enemmän työtä kohti hiilineutraaliutta ja liittyy osaksi Collectivea. Biocode Collectiven jäsenyys mahdollistaa yritykselle tuotekohtaisen ilmastovaikutusten arvioinnin ja niistä viestimiseen läpi koko toimitusketjun. Samana vuonna Pyhännän tehtaalla otetaan käyttöön uusi vedenkiertojärjestelmä, joka säästää jopa 80 prosenttia vettä sekä tehtaan laajennus.

## Kokonaisvaltainen palvelumalli
Feelian kokonaisvaltaiseen palvelumalliin sisältyy asiakaslähtöistä tuotekehitystä, tuotekoulutusta, ruokalistasuunnittelua ja paljon muuta. Kaikki tämä vapauttaa ammattitaitoisen keittiöhenkilökunnan aikaa esimerkiksi yhdistelmätyöhön tai työvuorosuunnitteluun. Feelian toimittama valikoima käsittää kaikkiaan yli 200 eri tuotetta, jotka sopivat esimerkiksi kouluruokailuun. Tämän lisäksi saatavilla on lähes 30 allergiavapaan tuotteen erikoisruokavaliosarja. Tällä hetkellä yrityksen kapasiteetti on valmistaa 120 000–130 000 annosta päivittäin.

## Tuotteet
Yritys valmistaa autoklaavitekniikalla valmisruokia sekä pakastetuotteita. Kaikki Feelian tuotteet valmistetaan Suomessa, omilla tehtailla Pyhännällä ja Kokkolassa.

Feelian valikoimassa noin 200 tuotetta, joihin kuuluu muun muassa erikoisruokavaliotuotteita ja rakennemuunneltuja tuotteita.

## Lähteet
P-Hydroksibentsoehappo

**p-Hydroksibentsoehappo** eli **4-hydroksibentsoehappo** (C7H6O3) on aromaattisiin karboksyylihappoihin kuuluva orgaaninen yhdiste. Yhdistettä käytetään valmistettaessa muun muassa lääkkeitä ja polymeerejä. Salisyylihappo (o-hydroksibentsoehappo) ja m-hydroksibentsoehappo ovat p-hydroksibentsoehapon isomeereja.

## Ominaisuudet, valmistus ja käyttö
Huoneenlämpötilassa p-hydroksibentsoehappo on väritöntä ja kiteistä. Yhdiste liukenee hieman veteen ja on heikko happo. Aineen pK<sub>a</sub>-arvo on 4,5. p-Hydroksibentsoehappo liukenee hyvin moniin orgaanisiin liuottimiin esimerkiksi etanoliin, asetoniin ja dietyylieetteriin. Aineen reaktiot ovat tyypillisiä aromaattisille karboksyylihapoille. p-Hydroksibentsoehappoa esiintyy eräissä kasveissa.

p-Hydroksibentsoehappoa valmistetaan neutraloimalla fenolia alkalimetallihydroksidilla. Tässä reaktiossa muodostuu fenoksidisuola, joka reagoi korkeassa paineessa hiilidioksidin kanssa muodostaen p-hydroksibentsoehappoa. Toinen tapa on fenoksidisuolan ja tetrakloorimetaanin välinen Reimer–Tiemann-reaktio. p-Hydroksibentsoehaposta valmistetaan estereitä, joita kutsutaan parabeeneiksi. Esimerkiksi metyyliparabeenia käytetään säilöntäaineena elintarvikkeissa ja kosmetiikassa. Lisäksi p-hydroksibentsoehaposta valmistetaan lääkkeitä, värejä ja maatalouskemikaaleja sekä polyestereitä.

## Lähteet
Bandura – Ukrainan laulava puu

**Bandura – Ukrainan laulava puu** on Ukrainassa kuvattu suomalainen televisio-ohjelma, musiikkipitoinen dokumentti. Ohjelma kertoo Ukrainan kansallissoittimesta bandurasta eli kobzasta, ja siinä kuullaan ja nähdään banduramusiikkia ukrainalaisten solistien ja orkesterien tulkitsemana. Mukana on myös runsaasti harrastajien esityksiä ja nuorten banduran soittoa. 

Ohjelman on Yleisradion TV1:n Viihdetoimituksen ja Neuvostoliiton Gosteleradion yhteistuotantoa. Sen tuotti, käsikirjoitti ja ohjasi Erkki Pohjanheimo. Kuvaus on Moskovassa asuvan, alun perin chileläisen, Cristian Valdesin, äänityksestä vastasi Yleisradion äänitarkkailija Martti Turunen ja leikkauksesta Anna-Liisa Ukkola. Haastattelijana toimi Ria Karhila.

Banduraa kuvattiin muun muassa Kiovassa, Pultavassa ja Mirgorodissa. Kuvausryhmä vieraili myös Lubnin kaupungissa ja kuvasi 82-vuotiaan mestarin, Ivan Padalkon, banduran rakentamista. Banduran historiasta kertoo Ivan Ivanovits. Banduransoittoa nähdään esimerkiksi Pultavan bandurakoulun, Ukrainan radion ja television banduratrion, Leonid ja Oksana Kobyljanskijn sekä kiovalaisen Feodor Zarkon esittämänä.  .

Ohjelman ensiesitys oli Yle TV1:ssä 28.11.1981. *Bandura* uusittiin 1.8.1988 TV1:n sarjassa *Neuvostoliiton kansantaidetta*. 

## Lähteet
Tietoisuuskynnys

**Tietoisuuskynnys** tarkoittaa hetkeä, jolloin kohde tulee tietoisen havaitsemisen piiriin. Kun kohde ylittää tietoisuuskynnyksen, siitä voidaan tehdä tietoinen havainto. Tietoisuuskynnys siis ylittyy vasta sillä hetkellä, kun ihminen on tietoinen havaitsemastaan asiasta.
Mantsinen Group

**Mantsinen Group Ltd Oy** on hydraulisia nostureita valmistava suomalainen perheyritys Liperin Ylämyllyllä. Yritys valmistaa tuotteitaan satamien sekä metsä- ja terästeollisuuden tarpeisiin. Toisena päätoimialanaan se myy logistiikkapalveluja, etenkin puutavaran käsittelypalvelua sellu- ja paperitehtaille. Vuonna 2017 Mantsinen Groupin liikevaihto oli lähes 70 miljoonaa euroa, ja henkilöstöä oli yli 500. Yrityksen tuotteita myydään yli 50 maahan. Yhtiön lippulaivatuote on maailman suurin hydraulinen nosturi, Mantsinen 300. Nostureissa merkittävimmät kilpailijat ovat saksalaiset Sennebogen ja Liebherr.

## Historia
Mantsinen-yhtiöiden historia ulottuu vuoteen 1963, jolloin veljekset Veli ja Juhani Mantsinen alkoivat huolehtia polttopuun ja tukkien kuljetuksista metsäteollisuudelle aluksi yhdellä traktorilla. Vuodesta 1974 heidän yrityksensä on huolehtinut Enocellin Uimaharjun tehtaan puukentän operaatioista puun vastaanotosta kuorimoon syöttöön asti. Hydraulisten materiaalinkäsittelykoneiden valmistuksen Mantsinen aloitti 1990-luvun lopulla.

## Toiminta
Liperin lisäksi Mantsisella on vuodesta 2018 ollut Rauman satamassa laitteiden kokoonpanoyksikkö, jonka ansiosta isoja laitteita voidaan kuljettaa Suomesta tilaajille meriteitse kokonaisina.

25 vuoden toiminnan jälkeen Mantsinen Group lopetti vientitoiminnan Venäjälle välittömästi Ukrainan sodan alettua vuonna 2022. Venäjän tytäryhtiön myyntiprosessi saatiin päätökseen joulukuussa 2023, minkä myötä Mantsinen pääsi irti kaikesta Venäjän liiketoiminnastaan.

Mantsisen merkittävä 2010-luvun sopimus Suomessa on Metsä Groupin Äänekosken biotuotetehtaan puunkäsittelyjärjestelmä ja sen operointi, joka työllistää noin 30 ihmistä. Vuonna 2025 Mantsinen Group sekä Metsä Groupiin kuuluvat Metsä Fibre ja Metsä Wood sopivat yhteystyön laajentamisesta Äänekoskella, minkä myötä Mantsinen jatkaa biotuotetehtaan puukentän operaattorina tuottaen lisäksi vuoden 2026 loppupuolella käynnistyvän uuden kertopuutehtaan materiaalinkäsittelypalvelut.

Mantsinen Groupille myönnettiin vuonna 2006 Tasavallan presidentin kansainvälistymispalkinto. 

## Lähteet

## Aiheesta muualla
*Yrityksen esittely Suomen Yrittäjien sivustolla
Alyzía

**Alyzía** (; virallisesti Δημοτική Ενότητα Αλυζιάς, *Dimotikí Enótita Alyziás*) on yksi Xirómeron kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 3&nbsp;005 (vuonna 2011).

Alyzían kunnallisyksikkö käsittää Xirómeron kunnan luoteisosan Joonianmeren rannalla. Se on ottanut nimensä alueella sijainneelta antiikin aikaiselta Alyzeian eli Alyzian kaupungilta. Kunnallisyksikön suurin asutus on Kandílan kylä. Alyzía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xirómeron kunnaksi yhdessä Astakóksen ja Fyteíesin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Alyzían kunnallisyksikkö muodostuu seuraavista kyläyhdyskunnista ja asutuksista:

## Lähteet
Aperantía

**Aperantía** (; virallisesti Δημοτική Ενότητα Απεραντίων, *Dimotikí Enótita Aperantíon*) on yksi Ágrafan kunnan kunnallisyksiköistä ja entinen itsenäinen Kreikan kunta. Se sijaitsee Evrytanían alueyksikössä Keski-Kreikan alueella. Kunnallisyksikön väkiluku on 1&nbsp;739 (vuonna 2011).

Aperantían kunnallisyksikkö käsittää Ágrafan kunnan länsiosan Kremastán tekojärven pohjoispuolella. Kunnallisyksikön suurin asutus on Granítsan kylä. Aperantía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágrafan kuntaan yhdessä Aspropótamoksen, Fragkístan ja Vínianin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aperantían kunnallisyksikkö muodostuu seuraavista kyläyhdyskunnista ja asutuksista:

## Lähteet
Domnísta

**Domnísta** () on Kreikan kylä sekä samanniminen Karpenísin kunnan kunnallisyksikkö (Δημοτική Ενότητα Δομνίστας, *Dimotikí Enótita Domnístas*) ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 1&nbsp;072 ja varsinaisen Domnístan kylän väkiluku 287 (vuonna 2011).

Domnístan kylä sijaitsee vuoristossa linnuntietä noin 19 kilometriä etelään Karpenísin kaupungista. Domnístan kunnallisyksikkö käsittää Karpenísin kunnan kaakkoisosan. Domnísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Fournán, Ktiménian, Potamián ja Prousóksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Domnístan kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Paḯon

**Paḯon** (; virallisesti Δημοτική Ενότητα Παΐων, *Dimotikí Enótita Paḯon*) on yksi Kalávrytan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 1&nbsp;055 (vuonna 2011).

Paḯonin kunnallisyksikkö käsittää Kalávrytan kunnan eteläosan. Se on ottanut nimensä samalla seudulla sijainneelta antiikin ajan Paionin kaupungilta. Kunnallisyksikön suurin asutus on Dáfnin kylä. Paḯon oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Aroánian ja Kleitorían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Paḯonin kunnallisyksikkö muodostuu seuraavista kyläyhdyskunnista ja asutuksista:

## Lähteet
Olkahermopunos

**Olkahermopunos** on joukko hermoratoja, jotka välittävät hermoimpulsseja aivojen ja yläraajan välillä. Aivoista lähtevät hermokäskyt ohjaavat yläraajan liikkeitä ja tuntoaistimukset välittyvät hermoja pitkin aivoihin. Olkahermopunoksen muodostavat neljän alimman kaulahermon (C5, C6, C7, C8) ja ylimmän rintahermon (T1) etuhaarat.
Aspropótamos

**Aspropótamos** (, ”Valkoinen joki”) voi viitata seuraaviin:

* Achelóos eli Aspropótamos, joki Epeiroksessa ja läntisessä Keski-Kreikassa
* Aspropótamos, Ágrafan kunnan kunnallisyksikkö Evrytanían alueyksikössä Keski-Kreikan alueella
* Aspropótamos, Metéoran kunnan kunnallisyksikkö Tríkalan alueyksikössä Thessalian alueella
Panaitolikó (kunnallisyksikkö)

**Panaitolikó** (; myös *Panetolikó*; virallisesti Δημοτική Ενότητα Παναιτωλικού, *Dimotikí Enótita Panaitolikoú*) on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 1&nbsp;386 (vuonna 2011).

Panaitolikón kunnallisyksikkö käsittää alueen Agrínion kunnan keskisissä itäosissa. Se on nimetty alueen Panaitolikó-vuorten mukaan. Kunnallisyksikön suurin asutus on Agía Paraskevín kylä. Lakkautetun kunnan kuntakeskuksena toimi Skouterán kylä. Panaitolikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Panaitolikón kunnallisyksikkö muodostuu seuraavista kyläyhdyskunnista ja asutuksista:

## Lähteet
Paralía (Akhaia)

**Paralía** () on Kreikan kaupunki sekä samanniminen Patraksen kunnan kunnallisyksikkö (Δημοτική Ενότητα Παραλίας, *Dimotikí Enótita Paralías*) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 9&nbsp;987 ja varsinaisen Paralían kaupungin väkiluku 6&nbsp;336 (vuonna 2011).

Paralían kaupunki, suomeksi ”Ranta”, sijaitsee Patraksenlahden rannalla noin kuusi kilometriä Patraksen kaupungin keskustasta etelään, ja se on Patraksen esikaupunkeja. Paralía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Messátidan, Ríon ja Vrachnaíikan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Paralían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Pineía

**Pineía** (; virallisesti Δημοτική Ενότητα Πηνείας, *Dimotikí Enótita Pineías*) on yksi Ílidan kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 3&nbsp;699 (vuonna 2011).

Pineían kunnallisyksikkö käsittää Ílidan kunnan itäosan. Se on saanut nimensä alueen Pineiós-joesta. Kunnallisyksikön suurin asutus on Simópoulon kylä. Pineía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ílidan kunnaksi yhdessä Amaliádan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pineían kunnallisyksikkö muodostuu seuraavista kyläyhdyskunnista ja asutuksista:

## Lähteet
Prousós

**Prousós** (; myös *Prusós*) on Kreikan kylä sekä samanniminen Karpenísin kunnan kunnallisyksikkö (Δημοτική Ενότητα Προυσού, *Dimotikí Enótita Prousoú*) ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 1&nbsp;430 ja varsinaisen Prousóksen kylän väkiluku 125 (vuonna 2011).

Prousóksen kylä sijaitsee vuoristossa linnuntietä noin 22 kilometriä lounaaseen Karpenísin kaupungista. Sen nähtävyyksiin kuuluu Prousóksen luostari (*Ierá Moní Prousoú*). Prousóksen kunnallisyksikkö käsittää Karpenísin kunnan lounaisosan. Prousós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Domnístan, Fournán, Ktiménian ja Potamián kanssa, jolloin se muuttui uuden kunnan kunnallisyksiköksi.

## Kunnallisyksikön osat

Prousóksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Skilloúnta

**Skilloúnta** (, , virallisesti Δημοτική Ενότητα Σκιλλούντος, *Dimotikí Enótita Skilloúntos*) on yksi Andrítsaina-Kréstenan kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 10&nbsp;303 (vuonna 2011).

Skilloúntan kunnallisyksikkö käsittää Andrítsaina-Kréstenan kunnan luoteisosan ja ulottuu Joonianmeren rannikolle Kyparissiakóslahdelle saakka. Se on nimetty alueella sijainneen antiikin aikaisen Skilluksen kaupungin mukaan. Kunnallisyksikön suurin asutus on koko kunnan kuntakeskus Kréstenan kylä. Skilloúnta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina-Kréstenan kunnaksi yhdessä Alífeiran ja Andrítsainan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Skilloúntan kunnallisyksikkö muodostuu seuraavista kyläyhdyskunnista ja asutuksista:

## Lähteet
Thestieís

**Thestieís** (; virallisesti Δημοτική Ενότητα Θεστιέων, *Dimotikí Enótita Thestiéon*) on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 6&nbsp;566 (vuonna 2011).

Thestieísin kunnallisyksikkö käsittää alueen Agrínion kunnan keskiosissa Trichonída-järven länsipäässä. Se on ottanut nimensä samalla seudulla oletettavasti sijainneelta antiikin ajan Thestieisin kaupungilta. Kunnallisyksikön suurimmat asutukset ovat on Panaitólion ja Kainoúrgion kaupungit. Thestieís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Parakampýlian, Paravólan ja Strátoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Thestieísin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Vartholomió

**Vartholomió** () on Kreikan kaupunki sekä samanniminen Pineióksen kunnan kunnallisyksikkö (Δημοτική Ενότητα Βαρθολομιού, *Dimotikí Enótita Vartholomioú*) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 5&nbsp;899 ja varsinaisen Vartholomión kaupungin väkiluku 3&nbsp;603 (vuonna 2011).

Vartholomión pieni kaupunki sijaitsee Peloponnesoksen niemimaan länsiosassa noin viisi kilometriä Joonianmeren rannasta ja Pineiós-joen suusta ja noin 15 kilometriä luoteeseen Amaliádan kaupungista. Vartholomión kunnallisyksikkö käsittää Pineióksen kunnan länsiosan. Vartholomió oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pineióksen kunnaksi yhdessä Gastoúnin ja Traganón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vartholomión kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Víniani

**Víniani** () on Kreikan kylä sekä samanniminen Ágrafan kunnan kunnallisyksikkö (Δημοτική Ενότητα Βίνιανης, *Dimotikí Enótita Vínianis*) ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 967, varsinaisen Vínianin kylän väkiluku 3 ja uudemman **Néa Vínianin** kylän väkiluku 127 (vuonna 2011).

Vínianin kylä sijaitsee Tavropós-joen varrella linnuntietä noin 12 kilometriä luoteeseen Karpenísin kaupungista. Kylä on nykyisin lähes autio, ja asukkaat ovat siirtyneet Néa Vínianiin. Vínianin kunnallisyksikkö käsittää Ágrafan kunnan itäosan. Sen alueella sijaitsee myös koko kunnan kuntakeskus Kerasochóri. Víniani oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágrafan kuntaan yhdessä Aperantían, Aspropótamoksen ja Fragkístan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vínianin kunnallisyksikkö muodostuu seuraavista kyläyhdyskunnista ja asutuksista:

## Lähteet
Vólakas (Elis)

**Vólakas** (; virallisesti Δημοτική Ενότητα Βώλακος, *Dimotikí Enótita Vólakos*) on yksi Pýrgoksen kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 2&nbsp;935 (vuonna 2011).

Vólakaksen kunnallisyksikkö käsittää Pýrgoksen kunnan eteläosan Joonianmereen kuuluvan Kyparissiakóslahden rannalla. Kunnallisyksikön suurin asutus on Epitálion kylä. Vólakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýrgoksen kuntaan yhdessä Iárdanoksen ja Olénin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vólakaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Vouprasía

**Vouprasía** (; myös *Vuprasía*; virallisesti Δημοτική Ενότητα Βουπρασίας, *Dimotikí Enótita Vouprasías*) on yksi Andravída-Kyllínin kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 8&nbsp;388 (vuonna 2011).

Vouprasían kunnallisyksikkö käsittää Andravída-Kyllínin kunnan koillis- ja itäosan. Se on ottanut nimensä alueella sijainneelta antiikin ajan Buprasionin kaupungilta. Kunnallisyksikön suurimmat asutukset ovat Várdan ja Néa Manoládan kaupungit. Vouprasía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Andravídan, Kástro-Kyllínin ja Lechainán kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vouprasían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Ássos-Léchaio

**Ássos-Léchaio** (; virallisesti Δημοτική Ενότητα Άσσου-Λεχαίου, *Dimotikí Enótita Ássou-Lechaíou*) on yksi Kórinthoksen kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 6&nbsp;993 (vuonna 2011).

Ássos-Léchaio käsittää Kórinthoksen kunnan luoteisosan Korintinlahden etelärannalla. Se on nimetty kahden suurimman asutuksensa, Léchaion kaupungin ja Ássoksen kylän, mukaan. Ássos-Léchaio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kórinthoksen kuntaan yhdessä Saronikóksen, Solygeían ja Tenéan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ássos-Léchaion kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Avlónas (Messenia)

**Avlónas** (, ) on Kreikan kylä sekä yksi Trifylían kunnan kunnallisyksiköistä (Δημοτική Ενότητα Αυλώνα/Αυλώνος, *Dimotikí Enótita Avlóna/Avlónos*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1&nbsp;922 ja varsinaisen Avlónaksen kylän väkiluku 125 (vuonna 2011).

Avlónaksen kylä sijaitsee Peloponnesoksen niemimaan länsiosissa linnuntietä noin 46 kilometriä kaakkoon Pýrgoksen kaupungista ja saman verran luoteeseen Kalamátasta. Se on ottanut nimensä antiikin aikaisesta Aulonin kaupungista, joka sijaitsi sen lähellä. Avlónaksen kunnallisyksikkö käsittää Trifylían kunnan pohjoisosan Kyparissiakóslahden rannalla. Kunnallisyksikön suurin asutus on Kaló Nerón kylä. Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Filiatrán, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Avlónaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Élos (Lakonia)

**Élos** () on Kreikan kylä sekä samanniminen Evrótaksen kunnan kunnallisyksikkö (Δημοτική Ενότητα Έλους, *Dimotikí Enótita Élous*) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 5&nbsp;718 ja varsinaisen Éloksen kylän väkiluku 742 (vuonna 2011).

Éloksen kylä sijaitsee noin 42 kilometriä kaakkoon Spártin kaupungista ja noin 3 kilometriä sisämaahan Lakonianlahden rannasta ja Evrótas-joen suusta. Éloksen kunnallisyksikkö käsittää Evrótaksen kunnan eteläosan lahden rannalla. Sen suurin asutus on Vlachiótiksen kaupunki. Élos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Evrótaksen kunnaksi yhdessä Gerónthresin, Krokeésin, Niátan ja Skálan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Éloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Evrostína

**Evrostína** () on Kreikan kylä sekä samanniminen Xylókastro-Evrostínan kunnan kunnallisyksikkö (Δημοτική Ενότητα Ευρωστίνης, *Dimotikí Enótita Evrostínis*) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 4&nbsp;088 ja varsinaisen Evrostínan kylän väkiluku 36 (vuonna 2011).

Evrostínan kylä sijaitsee Peloponnesoksen niemimaan pohjoisosassa linnuntietä noin 50 kilometriä länsiluoteeseen Kórinthoksesta ja noin kuusi kilometriä sisämaahan Korintinlahden etelärannasta. Evrostínan kunnallisyksikkö käsittää Xylókastro-Evrostínan kunnan länsiosan. Evrostína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xylókastro-Evrostínan kunnaksi yhdessä Xylókastron kanssa, jolloin se muuttui uuden kunnan kunnallisyksiköksi.

## Kunnallisyksikön osat

Evrostínan kunnallisyksikkö muodostuu seuraavista kyläyhdyskunnista ja asutuksista:

## Lähteet
Feneós

**Feneós** () on Kreikan kylä sekä samanniminen Sikyónan kunnan kunnallisyksikkö (Δημοτική Ενότητα Φενεού, *Dimotikí Enótita Feneoú*) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 1&nbsp;342 ja varsinaisen Feneóksen kylän väkiluku 87 (vuonna 2011).

Feneóksen kylä sijaitsee Peloponnesoksen niemimaan pohjoisissa sisäosissa Kyllíni- eli Zíreia-vuoren länsipuolella, linnuntietä noin 55 kilometriä länteen Kórinthoksen kaupungista. Se on ottanut nykyisen nimensä lähellä – tarkemmin Archaía Feneóksen kylän paikalla – sijainneesta antiikin aikaisesta Feneoksen kaupungista. Vuoteen 1927 saakka kylän nimi oli *Sivísta* (Σιβίστα) tai *Syvísta* (Συβίστα). Feneóksen kunnallisyksikkö käsittää Sikyónan kunnan länsiosan.

Feneós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sikyónan kuntaan yhdessä Stymfalían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Feneóksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Vrachnaíika

**Vrachnaíika** () on Kreikan kaupunki sekä samanniminen Patraksen kunnan kunnallisyksikkö (Δημοτική Ενότητα Βραχναίικων, *Dimotikí Enótita Vrachnaíikon*) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 4&nbsp;627 ja varsinaisen Vrachnaíikan kaupungin väkiluku 2&nbsp;571 (vuonna 2011).

Vrachnaíikan pieni kaupunki sijaitsee Patraksenlahden rannalla noin 11 kilometriä Patraksen keskustasta etelälounaaseen. Vrachnaíikan kunnallisyksikkö käsittää Patraksen kunnan lounaisimman osan. Vrachnaíika oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Messátidan, Paralían ja Ríon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vrachnaíikan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Kleítoras (Arkadia)

**Kleítoras** (, , virallisesti Δημοτική Ενότητα Κλείτορος, *Dimotikí Enótita Kleítoros*) on yksi Gortynían kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 1&nbsp;406 (vuonna 2011).

Kleítoraksen kunnallisyksikkö käsittää Gortynían kunnan koillisosan. Se on nimetty antiikin aikaisen Kleitorin kaupungin mukaan, joka sijaitsi kuitenkin pohjoisempana kunnallisyksikön alueen ulkopuolella kyseisestä kaupungista myös nimensä saaneen Kleitorían alueella. Kleítoraksen kunnallisyksikön suurin asutus on Valtesiníkon kylä. Kleítoras oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kontovázainan, Lagkádian, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kleítoraksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Gerónthres

**Gerónthres** (, ; virallisesti Δημοτική Ενότητα Γερονθρών, *Dimotikí Enótita Geronthrón*) on yksi Evrótaksen kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 1&nbsp;793 (vuonna 2011).

Gerónthresin kunnallisyksikkö käsittää Evrótaksen kunnan pohjoisosan. Se on ottanut nimensä samalla seudulla sijainneelta antiikin ajan Geronthrain kaupungilta. Kunnallisyksikön suurin asutus on Gerákin kylä. Gerónthres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Evrótaksen kunnaksi yhdessä Éloksen, Krokeésin, Niátan ja Skálan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Gerónthresin kunnallisyksikkö muodostuu seuraavista kyläyhdyskunnista ja asutuksista:

## Lähteet
Krokeés

**Krokeés** () on Kreikan kylä sekä samanniminen Evrótaksen kunnan kunnallisyksikkö (Δημοτική Ενότητα Κροκεών, *Dimotikí Enótita Krokeón*) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 2&nbsp;364 ja varsinaisen Krokeésin kylän väkiluku 1&nbsp;137 (vuonna 2011).

Krokeésin kylä sijaitsee noin 27 kilometriä eteläkaakkoon Spártin kaupungista. Krokeésin kunnallisyksikkö käsittää Evrótaksen kunnan länsiosan, mukaan lukien pieni kaistale Lakonianlahden rantaa. Krokeés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Evrótaksen kunnaksi yhdessä Éloksen, Gerónthresin, Niátan ja Skálan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Krokeésin kunnallisyksikkö muodostuu seuraavista kyläyhdyskunnista ja asutuksista:

## Lähteet
Smýnos

**Smýnos** () eli **Smínos** (Σμήνος) (virallisesti Δημοτική Ενότητα Σμύνους, *Dimotikí Enótita Smýnous*) on yksi Anatolikí Mánin kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 1&nbsp;192 (vuonna 2011).

Smýnoksen kunnallisyksikkö käsittää Anatolikí Mánin kunnan pohjoisimman osan Mánin niemimaan juuressa. Sen suurin asutus on Petrínan kylä. Smýnos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Anatolikí Mánin kuntaan yhdessä Gýtheion ja Oítylon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Smýnoksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Solygeía

**Solygeía** (; transl. myös *Soligía*; virallisesti Δημοτική Ενότητα Σολυγείας, *Dimotikí Enótita Solygeías*) on yksi Kórinthoksen kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 2&nbsp;723 (vuonna 2011).

Solygeían kunnallisyksikkö käsittää Kórinthoksen kunnan itäosan Saroninlahden rannalla. Se on nimetty alueella sijainneen antiikin aikaisen Solygeian kylän mukaan. Kunnallisyksikön suurin asutus on Sofikón kylä, joka toimi lakkautetun kunnan kuntakeskuksena. Solygeía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kórinthoksen kuntaan yhdessä Ássos-Léchaion, Saronikóksen ja Tenéan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Solygeían kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Vélo

**Vélo** () on Kreikan kaupunki sekä samanniminen Vélo-Vóchan kunnan kunnallisyksikkö (Δημοτική Ενότητα Βέλου, *Dimotikí Enótita Vélou*) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 8&nbsp;061 ja varsinaisen Vélon kaupungin väkiluku 3&nbsp;096 (vuonna 2011).

Vélon pieni kaupunki sijaitsee Peloponnesoksen niemimaan koillisosassa lähellä Korintinlahden etelärantaa, noin 17 kilometriä länsiluoteeseen Kórinthoksen kaupungista. Vélon kunnallisyksikkö käsittää Vélo-Vóchan kunnan länsiosan. Vélo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vélo-Vóchan kunnaksi yhdessä Vóchan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vélon kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Vócha

**Vócha** (; virallisesti Δημοτική Ενότητα Βόχας, *Dimotikí Enótita Vóchas*) on yksi Vélo-Vóchan kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 10&nbsp;966 (vuonna 2011).

Vóchan kunnallisyksikkö käsittää Vélo-Vóchan kunnan itäosan Peloponnesoksen niemimaan koillisosassa, mukaan lukien kaistale Korintinlahden etelärantaa. Sen suurin asutus on Zevgolateíon kaupunki. Vócha oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vélo-Vóchan kunnaksi yhdessä Vélon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vóchan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Achinós (kunnallisyksikkö)

**Achinós** () on Kreikan kylä sekä samanniminen Visaltían kunnan kunnallisyksikkö (Δημοτική Ενότητα Αχινού, *Dimotikí Enótita Achinoú*) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 2&nbsp;427 ja varsinaisen Achinóksen kylän väkiluku 507 (vuonna 2011).

Achinóksen kylä sijaitsee Strymónas-joen eteläpuolisen sivuhaaran varrella. Se on saanut nimensä alueella sijainneesta, sittemmin kuivatusta Achinós-järvestä. Achinóksen kunnallisyksikkö käsittää alueen Visaltían kunnan keskiosissa kylän ympärillä. Achinós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Visaltían kuntaan yhdessä Nigrítan ja Trágiloksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Achinóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Ágios Athanásios (Thessaloniki)

**Ágios Athanásios** () on Kreikan kaupunki sekä samanniminen Chalkidónan kunnan kunnallisyksikkö (Δημοτική Ενότητα Αγίου Αθανασίου, *Dimotikí Enótita Agíou Athanasíou*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 14&nbsp;753 ja varsinaisen Ágios Athanásioksen kaupungin väkiluku 4&nbsp;967 (vuonna 2011).

Ágios Athanásioksen pieni kaupunki sijaitsee noin 20 kilometriä luoteeseen Thessalonikin keskustasta ja kuuluu Thessalonikin metropolialueeseen. Se on nimetty Pyhän Athanasioksen mukaan. Kaupungin luoteispuolella sijaitsee Kreikan tärkeimpien A1- ja A2-valtateiden risteyskohta. Ágios Athanásios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkidónan kuntaan yhdessä Koufálian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Athanásioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Ágios Geórgios (Thessaloniki)

**Ágios Geórgios** (; virallisesti Δημοτική Ενότητα Αγίου Γεωργίου, *Dimotikí Enótita Agíou Georgíou*) on yksi Vólvin kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 5&nbsp;717 (vuonna 2011).

Ágios Geórgioksen kunnallisyksikkö käsittää Vólvin kunnan itäosan Traakianmeren rannalla. Se on nimetty Pyhän Georgioksen (Pyhä Yrjö) mukaan. Kunnallisyksikön suurin asutus on Asprováltan kaupunki. Ágios Geórgios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vólvin kunnaksi yhdessä Apollonían, Aréthousan, Egnatían, Mádytoksen ja Rentínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Geórgioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Voiés

**Voiés** (; virallisesti Δημοτική Ενότητα Βοΐων, *Dimotikí Enótita Voḯon*) on yksi Monemvasián kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 7&nbsp;703 (vuonna 2011).

Voiésin kunnallisyksikkö käsittää Maléan eli Epídavros Limirán niemimaan eteläkärjen ja samalla Monemvasián kunnan eteläisimmän osan Peloponnesoksen kaakkoiskulmassa. Kunnallisyksikön suurin asutus on Neápolin (myös Neápoli Voión, Vátika) kaupunki. Voiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Asopóksen, Moláoin ja Zárakaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Voiésin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Zárakas (kunnallisyksikkö)

**Zárakas** (; virallisesti Δημοτική Ενότητα Ζάρακα, *Dimotikí Enótita Záraka*) on yksi Monemvasián kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 1&nbsp;378 (vuonna 2011).

Zárakaksen kunnallisyksikkö käsittää Monemvasián kunnan pohjoisimman osan Egeanmereen kuuluvan Myrtóonmeren rannalla. Se on ottanut nimensä sen alueella nykyisen Iérakasin lähellä sijainneesta antiikin aikaisesta Zaraksin kaupungista tai Koulochéra- eli Zárakas-vuoresta. Kunnallisyksikön suurin asutus on Reichéan kylä. Zárakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Asopóksen, Moláoin ja Voiésin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Zárakaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Chortiátis (kaupunki)

**Chortiátis** (; myös *Hortiátis*) on Kreikan kaupunki sekä samanniminen Pylaía-Chortiátiksen kunnan kunnallisyksikkö (Δημοτική Ενότητα Χορτιάτη, *Dimotikí Enótita Chortiáti*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 18&nbsp;041 ja varsinaisen Chortiátiksen kaupungin väkiluku 4&nbsp;873 (vuonna 2011).

Chortiátiksen kaupunki sijaitsee linnuntietä noin 14 kilometriä itäkaakkoon Thessalonikin keskustasta. Se on saanut nimensä kaupungin eteläpuolella sijaitsevasta Chortiátis-vuoresta. Chortiátiksen kunnallisyksikkö käsittää Pylaía-Chortiátiksen kunnan itäosan. Sen suurin asutus on Asvestochórin kaupunki. Chortiátis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pylaía-Chortiátiksen kunnaksi yhdessä Panóraman ja Pylaían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Chortiátiksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Commerce de Marseille (1788)

**Commerce de Marseille** oli Ranskan laivaston Commerce de Marseille -luokan 118-tykkinen linjalaiva.

## Valmistus

Alus tilattiin 30. syyskuuta 1785 Toulonin telakalta, missä köli laskettiin syyskuussa 1786. Aluksen nimi oli vahvistettu 23. tammikuuta 1786. Alus laskettiin vesille 7. elokuuta 1788 ja valmistui lokakuussa 1790.

## Palvelus
Brittiläis-espanjalaisen laivaston vallattua 29. elokuuta 1793 Toulonin alus joutui kuninkaalliselle laivastolle, joka joulukuussa vetäytyessään vei aluksen mukanaan. Alus liitettiin kuninkaalliseen laivastoon nimellä *HMS Commerce de Marseille*. Alus oli kuljetusaluksena, kunnes se sijoitettiin proomuksi Plymouthiin. Alus myytiin romutettavaksi helmikuussa 1802.

## Lähteet
*

### Viitteet
Doïráni (kunnallisyksikkö)

**Doïráni** () on Kreikan kylä sekä samanniminen Kilkíksen kunnan kunnallisyksikkö (Δημοτική Ενότητα Δοϊράνης, *Dimotikí Enótita Doïránis*) ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 1&nbsp;404 ja varsinaisen Doïránin kylän väkiluku 83 (vuonna 2011).

Doïránin kylä sijaitsee sille nimen antaneen Doïráni- eli Dojran-järven kaakkoisrannalla lähellä Pohjois-Makedonian rajaa. Doïránin kunnallisyksikkö käsittää alueen Kilkíksen kunnan pohjoisosassa. Doïráni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilkíksen kuntaan yhdessä Chérson, Gallikóksen, Kroússan, Mouriéen ja Pikrolímnin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Doïránin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Egnatía (Thessaloniki)

**Egnatía** (; virallisesti Δημοτική Ενότητα Εγνατίας, *Dimotikí Enótita Egnatías*) on yksi Vólvin kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 2&nbsp;617 (vuonna 2011).

Egantían kunnallisyksikkö käsittää Vólvin kunnan länsiosan Koróneia- ja Vólvi-järvien välissä. Se on nimetty alueen läpi kulkeneen antiikin aikaisen Via Egnatian mukaan. Kunnallisyksikön suurin asutus on Profítiksen kylä. Egnatía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vólvin kunnaksi yhdessä Ágios Geórgioksen, Apollonían, Aréthousan, Mádytoksen ja Rentínan kanssa, jolloin se muuttui uuden kunnan kunnallisyksiköksi.

Vólvin Egnatían kunnallisyksikköä ei tule sekoittaa toiseen Egnatían kunnallisyksikköön, joka sijaitsee Métsovon kunnassa Epeiroksen alueella.

## Kunnallisyksikön osat

Egnatían kunnallisyksikkö muodostuu seuraavista kyläyhdyskunnista ja asutuksista:

## Lähteet